**La noi, aici, când ai venit!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La noi, aici, când ai venit!

La noi, aici, când ai venit

Isuse, Tu ai fost Cuvântul,

Cuvântul care a întocmit

În planul ce-a fost rânduit

Cer şi marea şi pământul!

La început, cu Dumnezeu

Ai fost Izvorul de Lumină,

Arătând prin vremi mereu

Până-ai ajuns la apogeu

Că ai o Lege, ce-i deplină!

După marea controversă

Ce-a bulversat întregul cer,

În numărarea cea inversă

În lupta cu forţa adversă

Te-ai pus hotar lui Lucifer!

Atunci pământu-a devenit

Teatrul luptei mai departe,

Iar lumea nouă, ce-ai zidit

În planul sfânt desăvârşit

A suferit, cumplita moarte!

Prin planul cel de mântuire

Te-ai oferit să-i fii salvare,

Demonstrând marea iubire

Prin viaţa proprie-n Jertfire

Ca să aduci răscumpărare!

Ai fost sămânţa cea dintâi

Promisă-n sfântul Paradis;

La prigoniţi, drept căpătâi

Arătând că-n veci rămâi -

Şi alinări le-ai fost prin vis!

Toiagul veşnic de domnie

Te-au socotit marii ierarhi

Ce-au aşteptat cu bucurie

Să vii din sfânta veşnicie,

Nădejdea pentru patriarhi!

Prin steaua care-a răsărit,

Ei au crezut că eşti Mesia,

Din vremi srăvechi rânduit,

Un plan că-l ai de împlinit

Aşa cum spunea profeţia!

Şi-n adevăr, iubirea mare

Ce lumea toată a cuprins,

Prin forţa-I cea biruitoare

A triumfat când la-nălţare

Boldul morţii-a fost învins.

La viaţă când Te-ai ridicat

Prin strălucirea cea eternă,

Pământ şi cer au aprobat

Puterea-Ţi de necontestat

Victoria Luminii, în beznă!

La noi, răbdând ai pătimit

Să fim din nou lângă Tine

Sub starea legilor Divine -

Reînglobaţi iar, în circuit

Al Glaxiilor făr-de suspine.

Şi-atunci, în toată veşnicia

Prin ani ce nu vor fi dataţi,

Vom şti ce-a plătit bucuria

De-a fi-n Univers armonia,

În Jertfă fiind răscumpăraţi.

Flavius Laurian Duverna